Parshat Pekudei

**משכן משכן העדות**

1. רש"י שמות ל"ח:כ"א

אלה פקודי – בפרשה זו נאמרו ונמנו כל משקל נדבת המשכן לכסף ולזהב ולנחשת, ונמנו כל כליו וכל עבודתו.

המשכן משכן – שני פעמים, רמז למקדש שנתמשכן בשני חורבנין על עוונותיהם של ישראל.

משכן העדות – עדות לישראל שויתר להם על מעשה העגל, שהרי השרה שכינתו ביניהם.

1. ר' אברהם בן הרמב"ם שמות ל"ח:כ"א

משכן העדת – רמז ללוחות הברית; ואמרו המפרשים על היות העדת חסר (וא"ו) שהוא רמז אל זמן קיום המשכן בקירוב כלומר ארבע מאות ושמונים שנה ואמרו שבין (בנין) המשכן שעשה משה ע"ה ו⁠(בנין) המקדש שבנה שלמה ע"ה גם כן ארבע מאות ושמונים שנה בקירוב על פי משה – כלומר שחשבון זה והבאה זו כשהובאה היו במצות השליח ע"ה;

1. גור אריה שמות ל"ח:כ"א

אלה פקודי המשכן משכן שנתמשכן שני פעמים כו'. ואם תאמר, ומאי ענינו לכאן לכתוב זה כאן, ולמה לא כתב זה בכל הפרשה שקדמה, אמנם דבר זה הוא מופלא בחכמה, וזה ידוע ממה שנשתברו הלוחות מפני שניתנו בפומבי ושלט בהם עין הרע (תנחומא תשא, לא), ומפני שכאן כתיב "אלה פקודי המשכן" שנמנו כל המשכן, ומפני כך שלט בהם עין הרע, שכל דבר שבמנין עין הרע שולט בו (רש"י לעיל ל, יב), ומפני שהיה מנין לכל דבר שבמשכן, שלט עין הרע בזה. וכן בית המקדש, כל דבר שהיה במקדש היה בו מנין כאשר נכתב בפירוש, וכל מקום שיש מנין עין הרע שולט בו:

שויתר להם הקב"ה וכו'. אבל נתינת הלוחות לישראל אינו עדות, מפני כי התורה היא עול [ל]⁠ישראל, וכפה עליהם הר כגיגית עד שהוצרכו לקבל (רש"י לעיל יט, יז), אבל השכינה בישראל הוא עדות, שאין אחד דר אצל שונאו כי אם אצל האוהב, ודוחה השונא ממנו, ולכך ראיה שויתר להם עון. ועוד, כי כאשר ישראל עשו את העגל, היו כמו אשה שמזנה תחת בעלה, דבקו באלקי נכר, ואמרו (סוטה כח.) כי האשה המזנה אסורה עוד לבעלה, ואין היכר שנתרצה להם אלא כאשר היה שכינתו ביניהם, ואם כן נראה כי לא נטמאו, רק ערב רב הם שעשו וגרמו לישראל לחטוא, ולפיכך כאשר חזר הקב"ה אל ישראל, והשכינה עמהן, אם כן נתרצה להם, בעבור שלא היה החטא מן ישראל רק מן ערב רב, כמו שפירש רש"י בפרשת תשא (לעיל לב, ז):

Why the count?

1. רלב"ג תועלות שמות ל"ח:כ"א

(כא-כד) התועלת הרביעי הוא במידות, והוא מה שלמדנו ממינוי מלאכת המשכן, שהוא ראוי לכל הממונים על דבר שבממון שיכתבו חשבונותיהם בדקדוק, כדי שישמרו עצמם מהחשד. וזה, שכבר מצאנו בזאת המלאכה, עם גודל מעלת הממונים עליה ועוצם הזרוּת שיש לכל אדם לקחת לעצמו מהקדשי ה' יתעלה דבר, שכבר דקדקו לכתוב כל סך הדברים הבאים בידם וסך מה ששׂמו בַּמלאכה.

1. אברבנאל שמות ל"ח

אבל בא הכתוב להודיע שעם היות שהעבירו קול במחנה איש ואשה לא יעשו עוד מלאכה לתרומת הקודש ויכלא העם מהביא הנה עכ"ז לא חסר דבר מהצריך למלאכה וכמו שאמר שם והמלאכה היתה דים והותר ולכך אחרי שזכר מלאכת המשכן וכליו הודיע הכתוב מנין המשקל מה שנעשה במשכן מזהב וכסף ונחשת ללמדנו שלא חסר דבר ושהיתה הנדבה דבר גדול ועצום כיד אלהיהם הטובה והיו האומנים שלומי אמוני בני ישראל במעשיהם

**Everyone Built the Mishkan**

1. אברבנאל שמות ל"ט:ל-לא

(ל-לא) ואמנם ציץ הקדש להיותו קדש לה' הושוו בו כל האומנים ונתיחס לכלם מבלי חלוף ולזה נאמר בו ויעשו, ויכתבו עליו, ויתנו עליו פתיל תכלת כי כמו שבמלאכה הראשונה מהמשכן נאמר ויעשו כל חכם לב בעושי המלאכה את המשכן עשר יריעות וגו' להגיד שנתעסקו במלאכה ההיא בשוה כל האומנים להיותה הראשונה ככה הציץ להיותו הדבר האחרון מכל המלאכה התעסקו כלם בעשייתו וכמו שזכרתי.

**ויביאו אותם אל משה**

1. אברבנאל שמות ל"ט:מ"ג

לכך אמר בסוף הספור הזה וירא משה את כל המלאכה לא בזמן שהיו עושים בה, אבל ראה אותה אחרי הגמרה ותמה מאד איך הם ולא אחד מהם לא שגג בדבר מהדברים ההמה שעשו ולא שכחו מה שצוה להם בו דבר כי המורה על רוב חכמתם וזריזות' לעבודת השם ולכך בירך אותם משה כי ראוים היו לברכה.